CELEX: 
Language: et
Date: 2011-09-27 00:00:00
Title: 2011/580/EL: Euroopa Parlamendi otsus, 10. mai 2011 , Euroopa Toiduohutusameti 2009. aasta eelarve täitmisele heakskiidu andmise kohta#Euroopa Parlamendi resolutsioon, 10. mai 2011 , tähelepanekutega, mis on Euroopa Toiduohutusameti 2009. aasta eelarve täitmisele heakskiidu andmist käsitleva otsuse lahutamatu osa

27.9.2011   
            
            
               ET
            
            
               Euroopa Liidu Teataja
            
            
               L 250/162
            
         EUROOPA PARLAMENDI OTSUS,
   10. mai 2011,
   Euroopa Toiduohutusameti 2009. aasta eelarve täitmisele heakskiidu andmise kohta
   (2011/580/EL)
   EUROOPA PARLAMENT,
   
               —
            
            
               võttes arvesse Euroopa Toiduohutusameti 2009. aasta lõplikku raamatupidamise aastaaruannet;
            
         
               —
            
            
               võttes arvesse kontrollikoja aruannet Euroopa Toiduohutusameti eelarveaasta 2009 raamatupidamise aastaaruande kohta koos ameti vastustega (1);
            
         
               —
            
            
               võttes arvesse nõukogu 15. veebruari 2011. aasta soovitust (05892/2011 – C7-0052/2011);
            
         
               —
            
            
               võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
            
         
               —
            
            
               võttes arvesse Euroopa Parlamendi ja nõukogu määrust (EÜ) nr 178/2002, (3) millega asutatakse Euroopa Toiduohutusamet, eriti selle artiklit 44;
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (4) eriti selle artiklit 94;
            
         
               —
            
            
               võttes arvesse kodukorra artiklit 77 ja VI lisa;
            
         
               —
            
            
               võttes arvesse eelarvekontrollikomisjoni raportit ning keskkonna-, rahvatervise ja toiduohutuse komisjoni arvamust (A7-0146/2011),
            
         
               1.
            
            
               annab heakskiidu Euroopa Toiduohutusameti tegevdirektori tegevusele ameti 2009. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Toiduohutusameti tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Jerzy BUZEK
      
      
         
            Peasekretär
         
         Klaus WELLE
      
   
   
      (1)  ELT C 338, 14.12.2010, lk 108.
   
      (2)  EÜT L 248, 16.9.2002, lk 1.
   
      (3)  EÜT L 31, 1.2.2002, lk 1.
   
      (4)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      10. mai 2011,
      tähelepanekutega, mis on Euroopa Toiduohutusameti 2009. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Toiduohutusameti 2009. aasta lõplikku raamatupidamise aastaaruannet;
               
            
                  —
               
               
                  võttes arvesse kontrollikoja aruannet Euroopa Toiduohutusameti eelarveaasta 2009 raamatupidamise aastaaruande kohta koos ameti vastustega (1);
               
            
                  —
               
               
                  võttes arvesse nõukogu 15. veebruari 2011. aasta soovitust (05892/2011 – C7-0052/2011);
               
            
                  —
               
               
                  võttes arvesse EÜ asutamislepingu artiklit 276 ja Euroopa Liidu toimimise lepingu artiklit 319;
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002, mis käsitleb Euroopa ühenduste üldeelarve suhtes kohaldatavat finantsmäärust, (2) eriti selle artiklit 185;
               
            
                  —
               
               
                  võttes arvesse Euroopa Parlamendi ja nõukogu määrust (EÜ) nr 178/2002, (3) millega asutatakse Euroopa Toiduohutusamet, eriti selle artiklit 44;
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (4) eriti selle artiklit 94;
               
            
                  —
               
               
                  võttes arvesse kodukorra artiklit 77 ja VI lisa;
               
            
                  —
               
               
                  võttes arvesse eelarvekontrollikomisjoni raportit ning keskkonna-, rahvatervise ja toiduohutuse komisjoni arvamust (A7-0146/2011),
               
            
                  A.
               
               
                  arvestades, et kontrollikoda märkis, et ta sai piisava kindluse 2009. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et Euroopa Parlament andis 5. mail 2010. aastal heakskiidu Euroopa Toiduohutusameti tegevdirektori tegevusele ameti 2008. aasta eelarve täitmisel (5) ja eelarve täitmisele heakskiidu andmise otsusele lisatud resolutsioonis muu hulgas:
                  
                              —
                           
                           
                              täheldas, et kontrollikoda märkis juba kolmandat aastat järjest, et Euroopa Toiduohutusamet kandis assigneeringud üle järgmisse aastasse (2008. aastal kanti 2009. aastasse üle 23 % assigneeringutest, 2007. aastal kanti 2008. aastasse üle 16 % assigneeringutest ning 2006. aastal kanti 2007. aastasse üle 20 % assigneeringutest);
                           
                        
                              —
                           
                           
                              märkis, et Euroopa Toiduohutusamet rakendas 20 siseauditi talituse ja siseauditi üksuse 25 soovitusest (80 %);
                           
                        
                              —
                           
                           
                              märkis, et 2008. aasta oktoobris alustati personali hulgas ameti töökeskkonna hindamiseks teise küsitluse läbiviimist;
                           
                        
            
                  C.
               
               
                  arvestades, et ameti 2009. aasta eelarve oli 71 400 000 eurot, mis oli 7,5 % suurem kui 2008. aasta eelarve,
               
            
         Tulemused
      
      
                  1.
               
               
                  märgib, et ameti 2009. aasta eelarve oli 71 400 000 eurot ning 2008. aasta eelarve 66 400 000 eurot;
               
            
                  2.
               
               
                  rõhutab, et 2009. aasta eelarve menetlemisel võtsid eelarvepädevad institutsioonid ameti eelarves kasutusele 4 546 000 euro suuruse üldreservi; tunneb heameelt selle üle, et 2009. aasta novembris vabastati ameti infotehnoloogia- ja infrastruktuuriprojektide elluviimiseks reservist 2 000 000 eurot, sest amet esitas vastavale komisjonile töötajate arvamusuuringu tulemused, mis oli reservi vabastamise tingimuseks;
               
            
                  3.
               
               
                  märgib lisaks, et ülejäänud osa reservist on eraldatud samale poliitikavaldkonnale, et rahastada H1N1 pandeemia tõhusaid vastumeetmeid; on teadlik, et amet ei ole taotlenud neid vahendeid töötajate töölevõtmiseks, sest värbamismenetlused lükati 2010. aastasse;
               
            
                  4.
               
               
                  avaldab ametile tunnustust selle eest, et ta esitas kontrollikoja 2009. aasta aruandele lisatud tabelis võrdluse 2008. ja 2009. aastal lõpuleviidud tegevuste kohta, tänu millele on eelarve täitmisele heakskiidu andmise eest vastutaval institutsioonil võimalik paremini hinnata ameti eri aastate tulemusi; väljendab heameelt asjaolu üle, et amet on suurendanud oma temaatiliste materjalide ja poliitikakokkuvõtete arvu;
               
            
                  5.
               
               
                  märgib, et amet võttis teadusstipendiumide ja teaduskoostööprojektide jaoks 2009. aastal kasutusele liigendatud assigneeringud, mille tõttu tühistati 6 000 000 euro ulatuses maksete assigneeringuid; soovitab ametil tõhustada liigendatud assigneeringutega seotud eelarvemenetluste planeerimist ja järelevalvet;
               
            
                  6.
               
               
                  rõhutab, et amet peab tagama, et tema nõuanded on kvaliteetsed ja sõltumatud, et tagada liidu ohutusnormide järgimine ning teaduse tipptase ja sõltumatus kõikides küsimustes, mis avaldavad toidu- ja söödaohutusele ning taimekaitsele otsest või kaudset mõju; soovitab ameti töötajate ja ameti heaks töötavate ekspertide majanduslike huvide deklaratsioone puudutavaid sise-eeskirju eelkõige läbipaistvuse huvides veelgi tõhustada ja nendest kinnipidamist kontrollida;
               
            
                  7.
               
               
                  nõuab, et kontrollikoda auditeeriks ameti tulemusi;
               
            
         Eelarve haldamine ja finantsjuhtimine
      
      
                  8.
               
               
                  kutsub ametit üles tõhustama liigendatud assigneeringutega seotud eelarvelisi menetlusi ning mitmeaastase rakendamise kavandamist ja järelevalvet; märgib, et kontrollikoda teatas, et amet pidi tühistama 6 000 000 eurot (75 %) teadusstipendiumide ja teaduskoostööprojektide jaoks eraldatud liigendatud assigneeringutest, millest 3 100 000 eurot moodustasid vahendid, mis ületasid ameti määratletud vajadusi; väljendab sellest hoolimata heameelt asjaolu üle, et amet kavatseb võtta meetmeid 2009. aasta kogemuste põhjal, mil rakendati esimest korda teadusalase koostöö projektide liigendatud assigneeringuid;
               
            
                  9.
               
               
                  nõuab lisaks sellele, et amet parandaks oma finantsjuhtimist, et vähendada suurte summade ülekandmist; rõhutab, et kontrollikoda märkis juba neljandat aastat järjest, et Euroopa Toiduohutusamet kandis assigneeringud üle järgmisse aastasse (2009. aastal kanti 2010. aastasse üle 13 % eelarvest, 2008. aastal kanti 2009. aastasse üle 23 % eelarvest, 2007. aastal kanti 2008. aastasse üle 16 % eelarvest ja 2006. aastal kanti 2007. aastasse üle 20 % eelarvest); märgib eelkõige, et selline olukord annab tunnistust ameti puudustest lepingute haldamisel ning aruannete ja kuluaruannete ülekandmise üle järelevalve teostamisel;
               
            
                  10.
               
               
                  väljendab kahetsust selle pärast, et kontrollikoda täheldas juba kolmandat aastat järjest, et tuli tühistada eelmisest aastast ülekantud põhitegevusega seotud kulukohustused (19 % 2008. aastal ülekantud põhitegevusega seotud kulukohustustest, 37 % 2007. aastast ülekantud põhitegevusega seotud kulukohustustest ja 26 % 2006. aastast ülekantud põhitegevusega seotud kulukohustustest); nõuab tungivalt, et amet asjaomast olukorda muudaks ja teavitaks kontrollikoda võetud meetmetest;
               
            
                  11.
               
               
                  märgib lisaks sellele, et kontrollikoda teatas raskustest ameti 2009. aasta tööprogrammi rakendamisel; kutsub seetõttu ametit üles võtma vajalikud meetmed loetletud puuduste kõrvaldamiseks;
               
            
         Siseaudit
      
      
                  12.
               
               
                  kinnitab, et amet on saatnud eelarve täitmisele heakskiidu andmise eest vastutavale institutsioonile raamfinantsmääruse artikli 72 lõikes 5 ette nähtud tegevdirektori koostatud aruande, mis sisaldab kokkuvõtet siseauditi talituse esitatud soovitustest; on sellest hoolimata mures, eelkõige sellepärast, et eelarve täitmisele heakskiitu andvale institutsioonile ei ole antud teavet 48 soovituse sisust, millest üks on kriitiline (toetuste haldamine), 27 väga olulised ja 20 olulised; nõuab seepärast ameti tegevdirektorilt tungivalt seda teavet;
               
            
                  13.
               
               
                  tunnistab, et amet kinnitas, et siseauditi talitus viis 2009. aasta viimases kvartalis läbi põhjaliku auditiriski hindamise, et määrata kindlaks auditialased prioriteedid ja siseauditi talituse auditikava kolmeks järgmiseks aastaks, huvide deklaratsiooni auditi ja töölevõtmist käsitleva auditi;
               
            
                  14.
               
               
                  on seisukohal, et ameti 2006. aastal loodud auditikomisjonil on oluline roll juhatuse aitamisel, tagamaks, et siseauditi talitus ja siseauditi üksuse töö kulgeb nõuetekohaselt ja juhatus ja tegevdirektor võtavad seda nõuetekohaselt arvesse; arvab seetõttu, et selle ameti auditikomisjon võiks olla teistele ametitele eeskujuks;
               
            
                  15.
               
               
                  kordab oma nõuet, et amet võtaks huvide konflikti korral asjakohaseid meetmeid; kutsub ametit üles algatama juhtivteadlaste, juhatuse ja teaduskomisjonide liikmete võimalike huvide konfliktide uurimise, et oleks aegsasti võimalik tuvastada majanduslike huvide deklaratsioonidest väljajäetud andmeid ja võtta vastumeetmeid;
               
            
                  16.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2011. aasta resolutsioonile (6) ametite tulemuste, finantsjuhtimise ja kontrolli kohta.
               
            
         (1)  ELT C 338, 14.12.2010, lk 108.
      
         (2)  EÜT L 248, 16.9.2002, lk 1.
      
         (3)  EÜT L 31, 1.2.2002, lk 1.
      
         (4)  EÜT L 357, 31.12.2002, lk 72.
      
         (5)  ELT L 252, 25.9.2010, lk 155.
      
         (6)  Vastuvõetud tekstid, P7_TA(2011) 0163 (vt käesoleva Euroopa Liidu Teataja lk 269).